hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
- élni és élni segíteni -
Szeretettel várok minden érdeklődőt személyesen a díjmentes tájékoztatómon és a pécsi tavaszi gyászcsoportomban. Jelentkezés ITT!
Graf Orsolya vagyok, sok nehézséget és tragédiát megélt ember. Tisztán emlékszem az életem mély pontjaira. A súlyos asztmával végig fuldokolt nyolc évre, ami a gyerekkoromat jelentette. A pillanatra, amikor alig huszonnyolc évesen megtudtam, hogy autóbalesetben meghalt a nálam egy évvel idősebb férjem, és egyedül maradtam a pár hónapos kisbabánkkal. A napra, amikor három évvel később rákban meghalt a legjobb barátnőm. Amikor végül összeomlottam, mert nem bírtam tovább cipelni a gyászt. Amikor - ekkor már segítséggel - újra összeraktam magam, férjhez mentem, és azt hittem, hogy innentől már minden rendben lesz, de nemsokára az újszülött gyerekem mellett álltam az intenzív osztályon és azért imádkoztam, hogy élje túl a következő 24 órát. Ő túlélte, én elveszítettem a reményt abban, hogy ezentúl nem lesz semmi baj.
Gondolhatod azt, hogy a te nehézségeid nem érnek fel az én veszteségeimmel, de ez nem így van. A te fájdalmaidat, a te bánatodat a te lelked és szíved hordozza, ami lehet most éppoly nehéz számodra, mint az enyém volt nekem. Az a fontos, hogy te mit érzel most, amiért idelátogattál az oldalamra. Csak azért avatlak be a saját élettörténetembe, hogy reményt adjak neked. Nekem sem fogat összeszorítva, saját erőből sikerült felépülnöm, hanem olyan emberek segítségével, akik azért tanultak, azért lettek jelen az életemben, hogy tudjanak segíteni. Lehetek én is ez az ember a Te életedben.
A legnehezebb pillanatokban, és az ezeket követő hetekben, hónapokban el sem tudtam képzelni, hogy valaha lesz jobb. A tragédiák árnyékában sötét van.  Csak tapogatózunk, hogy merre is kellene menni, de nehezen találjuk a kiutat. Kevesen nyújtják a kezüket azok közül, akiket ismerünk, és inkább úgy teszünk, mintha nem is lenne szükségünk másokra. Elbújunk a sötétben, és ha muszáj kijönni mégis a "fényre", eljátsszuk mintha minden rendben lenne, és mi magunk is szeretnénk remélni, hogy idővel csak jobb lesz. De sajnos egyre inkább magunkra maradunk, miközben várjuk a csodát.
JELENTKEZEM CSOPORTOS TÁMOGATÓ PROGRAMRA
Az életem akkor vett lényeges fordulatot, amikor elfogadtam, hogy ez az én életem, és nem másik. A tragédiákkal, fájdalmakkal, veszteségekkel. Hogy nem én irányítom, de én alakítom az életem. Rábíztam hát magam a Gondviselésre. Épp úgy, ahogy rábízom magam a pilótára, amikor repülőre szállok. Közös a célunk, de ő tudja hogyan kell odajutni: ő tudja melyik gombot kell benyomni, milyen szél visz tovább, melyik viharba kell belemenni és melyiket elkerülni. A Gondviselés megtanított arra, hogy a gondomat csak másik emberek segítségén keresztül tudja viselni. Ahhoz, hogy az utazásom biztonságos és teljes legyen, szükségem volt segítőkre, kísérőkre és társaságra is.
Ekkor találkoztam dr. Sarungi Emőkével és a Gyászfeldolgozás Módszer®-rel. Sorsfordító találkozás volt számomra. Megismertem a gyász valódi természetét, és szembesültem azzal, hogy mindannyian számos veszteséggel, feldolgozatlan gyásszal élünk együtt, és ezekből csak az egyik a haláleset. A szívünkben hordozzuk a szakításainkat, válásainkat, bizalomvesztéseinket, elszalasztott lehetőségeink és meg nem valósult álmaink, reményeink gyászát is. Megnyugtató volt, hogy létezik segítség.
Az isteni csoda nem varázslat, hanem hallgatás, figyelem és elfogadás. Sok apró lépés, amivel közelebb juthatunk saját magunkhoz, és ezáltal ahhoz a forráshoz, amiből mindig erőt meríthetünk. Amikor a veszteségeim elvették az életkedvemet, nehezen tudtam elfogadni még a segítséget is. Nagyon fontos, hogy figyeljünk azokra, akik halállal, válással, jelentős vagy többszörös változással küzdenek, mert lehet, hogy ők ki sem látnak a bajból, és nem is tudják hova fordulhatnának.
Ha úgy érzed, hogy volt az életedben olyan jelentős változás, ami magában hordozhatott veszteséget. Melyek a leggyakoribb ilyen változások? Bizalomvesztés a szülőben, barátban, szakítás, önbecsülés, önbizalom elvesztése, válás, társ elvesztése, elköltözés, munkahely-váltás, remény, hit, egészség elvesztése, karrier (sport, művészeti, stb.) lehetőségének feladása/elvesztése, meg nem született gyerek, elveszített anyaság, vetélés, abortusz, örökbefogadás, stb. Lehetett ez a veszteség akár évekkel ezelőtt is. Lehet, hogy nem is emlékszel rá, de a szíved őrzi, és óvatosabbá tesz. Mintegy fátyol lepi be a vállalkozó kedvedet, a nyitottságodat, a szeretésre való képességedet. Az idő nem oldja meg a feldolgozást. Azt nekünk kell végigcsinálni.
A Gyászfeldolgozás Módszer® Specialistájaként egy klinikailag igazolt önsegítő programon tudom végigvezetni, amely az egyetlen hatékony gyászfeldolgozás jelenleg, amely elérhető magyar nyelven is. A program online is kiválóan működik.
Azért teszem ide ezt a videót, mert nagyon hitelesnek érzem. A fiatalember az egyik Specialistánál elvégezte a programot, és olyan pozitív hatást eredményezett az életében, hogy saját YouTube csatornáján is megosztotta. Gyász nem csak a halálesetet követően ér minket, hanem minden nagy életváltozásunk után gyászol a lelkünk. Fiatalon és idősen is. A feldolgozatlan gyászfolyamatok ott lapulnak a lelkünk mélyén, és befolyásolják a jövőnket is.
A gyász nem betegség, és nem csupán a halálesetekhez köthető folyamat, de nagyon nehéz egyedül megbirkózni vele. Egyedi veszteségekkel élünk, egyéni élethelyzetben éljük át azokat, és természetünk szerint egyéni válaszokat adunk az érzelmi kihívásokra. A gyász nem betegség, és nem csupán a halálesetekhez köthető folyamat, de nagyon nehéz egyedül megbirkózni vele. Egyedi veszteségekkel élünk, egyéni élethelyzetben éljük át azokat, és természetünk szerint egyéni válaszokat adunk az érzelmi kihívásokra. A Gyászfeldolgozás Módszer®-t átadó támogató programok diszkrét módon és bizalmas környezetben zajlanak, így minden résztvevőt biztonsággal kísérnek a saját útján a valódi enyhülés felé. A program klinikai kutatásokkal igazoltan hatékony.
A Gyászfeldolgozás Módszer® Specialistájaként az Egyesül Államokból indult önsegítő program elsajátításában tudok segítséget nyújtani, valamint a Gyászfeldolgozás Módszer® végzett Specialistáinak nyújtok kommunikációs tanácsadást. A módszer a haláleseti gyász és számos életbevágó veszteség feldolgozásában nyújt hatékony eszközt Önnek. Amennyiben Ön vagy valaki, akin segíteni szeretne jelentős veszteséget élt át, bátran keressen meg! A gyász lelki folyamatát közel negyven különböző veszteség átélése után megéljük. Sokszor nem is tudjuk, hogy gyászolunk, vagy egyedül próbálunk megküzdeni a gyásszal, miközben nem ismerjük a gyász természetét, és nem tudjuk hogyan dolgozzuk azt fel.
MILYEN FORMÁBAN SEGÍT A GYÁSZFELDOLGOZÁS MÓDSZER?
Díjmentes tájékoztató előadásokat tartanak a Gyászfeldolgozás Módszer®-ről. A koronavírus ideje alatt online formában végzem.
A módszer egyénileg 7 héten át heti 1 órában sajátítható el a Specialistával közös négyszemközti munka során.
A program online is hatékony, a koronavírus ideje alatt így végzem.
A módszer elsajátítása csoportos támogató program keretében 8 vagy 12 hét alatt lehetséges. A koronavírus ideje alatt ez a forma szünetel.
„A gyász a szíveket töri össze, nem a fejeket. Minden próbálkozásunk, hogy szívünket a fejünkkel gyógyítsuk meg kudarccal jár, mivel értelmünk nem a megfelelő eszköz erre.” (John W. James & Russell Friedman: Gyógyulás a gyászból)
Az oldalt a Webnode működteti
Készítsd el weboldaladat ingyen!